Ahmad Zaharudin Idrus

Ahmad Zaharudin Idrus ialah seorang ahli sains Malaysia. Beliau pernah berkhidmat sebagai penasihat sains kepada Perdana Menteri Malaysia, Mahathir Mohamad dan Abdullah Ahmad Badawi dari 2001 hingga 2006. 

Tempoh beliau paling ketara kerana misi Malaysia ke Antartika dan pelancaran Program Angkasawan Negara Malaysia yang menyaksikan Malaysia meletakkan orang pertamanya di angkasa lepas. 

Beliau juga pernah berkhidmat sebagai Naib Canselor Universiti Teknologi Malaysia dari 1994 hingga 2001 , dan menjadi Pengerusi Lembaga Pengarah Universiti Malaysia Terengganu.

 Latar belakang 

Ahmad Zaharudin dilahirkan pada 13 Jun 1944 di Lumut, Perak, dan dibesarkan di Taiping. Beliau menamatkan pengajian dalam bidang Sains Pertanian dari Universiti Malaya pada 1969.

Kemudiannya dia bekerja sebagai pegawai pertanian kerajaan sebelum berpindah ke luar negara untuk mendapatkan kedua-dua ijazah Master's dan PhD dari Universiti Aberdeen. https://www.renewableenergymagazine.com/biomass/mou-signed-to-avoid-wasting-the-waste

Beliau kembali berkhidmat sebagai Pengarah Teknologi Makanan di Institut Penyelidikan dan Kemajuan Pertanian Malaysia (MARDI) dari 1975 hingga 1981.
kanan|thumb|Ahmad Zaharudin Idrus bersama Fidel Castro, tahun 1990-an
Menjelang akhir 1980-an, beliau terlibat dalam penubuhan Institut Penyelidikan Petroleum Petronas. 

Beliau dilantik sebagai naib canselor di Universiti Teknologi Malaysia pada 1994 dan berkhidmat sehingga 1999. 

Ahmad Zaharudin kemudiannya memegang jawatan sebagai Penasihat Sains kepada Perdana Menteri dari Januari 2001 hingga Julai 2006.https://api.nst.com.my/opinion/columnists/2022/09/832731/science-agency-revitalised-nows-time-make-it-independent

Beliau juga merupakan Presiden Akademi Sains Malaysia dari April 2001 hingga April 2007.
Pada 6 Feb 2002, Ahmad Zaharudin mengetuai kontinjen Malaysia dari bandar pelabuhan terpencil Ushuala, Argentina, menaiki kapal pemecah ais Rusia Kapitan Dranitsyn dalam misi perintis ke Antartika.

Beliau juga bekerjasama rapat dengan Menteri Sains dan Teknologi Jamaluddin Jarjis apabila program angkasa lepas Malaysia diumumkan pada 2003. 

11,275 rakyat Malaysia dari semua lapisan masyarakat memohon untuk menjadi angkasawan pertama Malaysia. 

Akhirnya, ini menyebabkan Sheikh Muszaphar Shukri menjadi rakyat Malaysia pertama di angkasa pada 10 Oktober 2007.

 Anugerah dan pengiktirafan 

 Darjah kebesaran 


 Johan Setia Mahkota (J.S.M.) - 1984
 Panglima Jasa Negara (P.J.N.) - Datuk (1999)
 Panglima Setia Mahkota (P.S.M.) - Tan Sri (2000)

 Darjah Mulia Seri Melaka (D.M.S.M.) - Datuk (1995)

 Ijazah kedoktoran kehormat 

 Ijazah Kehormat Doktor Sains, Universiti Portsmouth (1998)
 Ijazah Kehormat Doktor Falsafah, Universiti Teknikal Malaysia Melaka (2003)
 Ijazah Kehormat Doktor Sains, Universiti Teknologi Malaysia (2005)
 Ijazah Kehormat Doktor Sains, Universiti Terbuka Malaysia (2006)
 Ijazah Kehormat Doktor Sains, Universiti Malaysia Terengganu (2018)

 Rujukan 

Kategori:Ahli sains Malaysia